**Διεύθυνση Αγροτικής Οικονομίας ΠΕ Καρδίτσας**

 **Δελτίο τύπου**

**ΘΕΜΑ: Χρήση γεωργικών φαρμάκων εντός οικισμών και λοιπών ειδικών περιοχών.**

 Η Διεύθυνση Αγροτικής Οικονομίας ΠΕ Καρδίτσας στα πλαίσια εφαρμογής του Νόμου 4036/2012,που αφορά στη διάθεση και χρήση των γεωργικών φαρμάκων, γνωστοποιεί τα ακόλουθα:

 Το Υπουργείο Αγροτικής Ανάπτυξης και Τροφίμων, λαμβάνοντας υπόψη τις αναγκαίες απαιτήσεις υγιεινής, δημόσιας υγείας και βιοποικιλότητας, φροντίζει ώστε να ελαχιστοποιείται ή να απαγορεύεταιη χρήση γεωργικών φαρμάκων εντός οικισμών και λοιπών ειδικών περιοχών.

 Ως ειδικές περιοχές χαρακτηρίζονται αυτές που βρίσκονται κοντά σε κατοικίες και ευαγή ιδρύματα, καθώς και αυτές που χρησιμοποιούνται από ευπαθείς ομάδες του πληθυσμού ή από το ευρύ κοινό, όπως δημόσια πάρκα και κήποι, αθλητικές εγκαταστάσεις και εγκαταστάσεις αναψυχής, σχολεία και παιδικές χαρές.

 **Στις παραπάνω περιοχές** **εφαρμόζονται κατά προτεραιότητα μέτρα βιολογικού ελέγχου και** **χρησιμοποιούνται γεωργικά φάρμακα χαμηλού κινδύνου.**

**Οι ελάχιστες αποστάσεις που πρέπει να τηρούνται μεταξύ ζώνης ψεκασμού γεωργικών φαρμάκων και ειδικής περιοχής, ορίζονται ως εξής**:

α) Για τα σκευάσματα με ταξινόμηση, επισήμανση και συσκευασία σύμφωνα με την υπ΄ αριθμ. 265/3−9−2002 απόφαση του Υπουργού και Υφυπουργού Οικονομίας και Οικονομικών (ΦΕΚ 1214/τ.Β΄/19−9−2002), όπως ισχύει:

|  |  |  |
| --- | --- | --- |
| Χώροι προστασίας | Χρήση εξοπλισμού εφαρμογής με χαμηλήαερομεταφορά του ψεκαστικού νέφους | Εφαρμογή μενεφελοψεκαστήρεςμε εξαίρεσηηλεκτροστατικούςνεφελοψεκαστήρες |
| σκευάσματα μεεπισήμανση Τ ή Τ+image23551 | σκευάσματα μεεπισήμανση Xn ή Xiimage23571 | σκευάσματαχωρίς καμία απότις προηγούμενες επισημάνσεις |
| Νοσοκομεία , ευαγή ιδρύματα, παιδικές χαρές , κατασκηνωτικοί χώροι και άλλες εγκαταστάσεις αναψυχής , σχολεία και εκπαιδευτήρια, αθλητικές εγκαταστάσεις, δημόσια πάρκα | 200 μέτρα | 80 μέτρα | 20 μέτρα | 200 μέτρα |
| Ξενοδοχειακές επιχειρήσεις,στρατόπεδα,αρχαιολογικούς και τουριστικούς χώρους. | 200 μέτρα | 80 μέτρα | Χωρίς περιορισμό | 200 μέτρα |
| Κατοικίες εκτός σχεδίουπόλεως, οικισμού ή ζώνης | 50 μέτρα | 10 μέτρα | Χωρίς περιορισμό | 50 μέτρα |
| Κατοικίες εντός σχεδίουπόλεως, εντός οικισμού και εντός ζώνης | 200 μέτρα | 50 μέτρα | Χωρίς περιορισμό | 80 μέτρα |
| Χώροι αστικού πρασίνου (πλην πάρκων) | 50 μέτρα | 10 μέτρα | Χωρίς περιορισμό | 200 μέτρα |

β) Για τα σκευάσματα με ταξινόμηση, επισήμανση και συσκευασία σύμφωνα με τον Κανονισμό (ΕΚ)

 1272/2008, όπως ισχύει:

|  |  |  |
| --- | --- | --- |
| Χώροι προστασίας | Χρήση εξοπλισμού εφαρμογής με χαμηλήαερομεταφορά του ψεκαστικού νέφους | Εφαρμογή μενεφελοψεκαστήρεςμε εξαίρεσηηλεκτροστατικούςνεφελοψεκαστήρες |
| σκευάσματα μεεικονόγραμμα κινδύνουImageή Image | Σκευάσματαμεεικονόγραμμα κινδύνουImage | Σκευάσματαχωρίς κανένα απότα προηγούμεναεικονογράμματα |
| Νοσοκομεία, ευαγήιδρύματα, παιδικέςχαρές, κατασκηνωτικοίχώροι και άλλεςεγκαταστάσειςαναψυχής, σχολεία καιεκπαιδευτήρια,αθλητικέςεγκαταστάσεις, δημόσια πάρκα | 200 μέτρα | 80 μέτρα | 20 μέτρα | 200 μέτρα |
| Ξενοδοχειακές επιχειρήσεις,στρατόπεδα,αρχαιολογικούς και τουριστικούς χώρους. | 200 μέτρα | 80 μέτρα | Χωρίς περιορισμό | 200 μέτρα |
| Κατοικίες εκτός σχεδίουπόλεως, οικισμού ή ζώνης | 50 μέτρα | 10 μέτρα | Χωρίς περιορισμό | 50 μέτρα |
| Κατοικίες εντός σχεδίουπόλεως, εντός οικισμού και εντός ζώνης | 200 μέτρα | 50 μέτρα | Χωρίς περιορισμό | 80 μέτρα |
| Χώροι αστικού πρασίνου (πλην πάρκων) | 50 μέτρα | 10 μέτρα | Χωρίς περιορισμό | 200 μέτρα |

**Η χρήση γεωργικών φαρμάκων πρέπει να γίνεται από επαγγελματίες χρήστες που κατέχουν πιστοποιητικό γνώσεων ορθολογικής χρήσης φυτοπροστατευτικών προϊόντων ή από κατόχους τίτλου σπουδών, που επέχει θέση του ανωτέρω αναφερόμενου πιστοποιητικού**

**Οι προβαίνοντες σε ψεκασμούς στις παραπάνω αναφερόμενες περιοχές,** **θα πρέπει να ενημερώνονται από τον επιστήμονα που εξέδωσε την συνταγή χρήσης των γεωργικών φαρμάκων και τον υπεύθυνο επιστήμονα του καταστήματος προμήθειας γεωργικών φαρμάκων και να δίνουν ιδιαίτερη προσοχή στη σήμανση, που αναγράφεται στην ετικέτα της συσκευασίας τους.**

 **Επιπλέον, υποχρεούνται να προβαίνουν πριν από κάθε ψεκασμό σε έγγραφη ενημέρωση, να αναρτούν δηλαδή στο χώρο που θα γίνει ο ψεκασμός έντυπη ανακοίνωση τουλάχιστον 48 ώρες πριν την εφαρμογή, ώστε οι περίοικοι να λαμβάνουν τα απαραίτητα μέτρα προφύλαξης**.

**Καρδίτσα, 02 Απριλίου 2019**

 **Με Ε.Π**

 **Ο**

 **Προϊστάμενος της Δ/νσης**

 **Δημήτριος Β. Κωστής**

 **Γεωπόνος**